
Mestský súd Bratislava IV B1-7C/48/2010 1110211684 07. 08. 2024 Mgr. Vladimír Sedmohradský ECLI:SK:MSBA4:2024:1110211684.2
Uznesenie Mestský súd Bratislava IV v spore žalobcu: L. O., narodený XX.XX.XXXX, bytom č.p. XXX, XXX XX V., J. republika, zastúpený: W.. Lucie Benešová, advokátka, so sídlom Elišky Krásnohorské 10/2, 110 00 Praha, Česká republika, proti žalovanému: Genesis, s.r.o., v konkurze, so sídlom Špitálska 25, 811 08 Bratislava, IČO: 36 229 172, o neplatnosť okamžitého skončenia pracovného pomeru rozhodol: I. Súd konanie zastavuje. II. Žalovanému nárok na náhradu trov konania proti žalobcovi nepriznáva. odôvodnenie: 1. Žalobca sa žalobou doručenou Okresnému súdu Trenčín dňa 08.12.2009 a postúpenou tunajšiemu súdu (predtým Okresný súd Bratislava I) dňa 10.03.2010 domáhal proti žalovanému určenia neplatnosti okamžitého skončenia pracovného pomeru. 2. Podaním doručeným tunajšiemu súdu dňa 24.07.2024 zobral žalobca žalobu v celom rozsahu späť. 3. Späťvzatím žaloby žalobca realizoval svoje procesné právo v zmysle § 144 CSP. Keďže k späťvzatiu žaloby došlo pred predbežným prejednaním sporu alebo pojednávaním, súhlas žalovaného so späťvzatím žaloby v zmysle § 146 CSP nebol potrebný a súd v zmysle § 145 ods. 1 CSP konanie zastavil. 4. Súd ďalej rozhodoval o nároku na náhradu trov konania. Súd o tomto nároku rozhodne podľa § 262 ods. 1 CSP aj bez návrhu v rozhodnutí, ktorým sa konanie končí, pričom ak strana zavinila zastavenie konania, súd podľa § 256 ods. 1 CSP prizná nárok na náhradu trov konania protistrane. Zastavenie konania procesne zavinil späťvzatím žaloby žalobca. Keďže však žalovaný oznámil, že si v konaní žiadne trovy konania neuplatňuje, nakoľko mu nevznikli, súd druhým výrokom tohto uznesenia rozhodol tak, že žalovanému nárok na náhradu trov konania nepriznal. Poučenie: Proti tomuto uzneseniu je prípustné odvolanie (§ 357 písm. a) a m) CSP), ktoré je možné podať v lehote 15 dní od jeho doručenia na Mestskom súde Bratislava IV. V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.
Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.

